Magnus Holm

Magnus Holm (født 1978) er en norsk frilansjournalist og forfatter av faktabøker for barn. Holm har drevet enkeltpersonsforetaket Magnus Holm Tekst og Bilde siden 2014.
Holm har skrevet for forskning.no, Teknisk ukeblad og Forskningsrådets barnemagasin Nysgjerrigper.

I 2005 tok Holm en mastergrad i medieproduksjon ved NTNU med tittelen Alt om meg sjøl? 

Holm debuterte som barnebokforfatter i 2012 med boka Nysgjerrig på roboter og har holdt foredrag om boka for Den kulturelle skolesekken i flere fylker i 2013-2015.

Boka Googolplex - verdens største tall? som kom i 2017 er illustrert av Rune Markhus og oversatt til fransk og tyrkisk. Markhus' illustrasjoner fikk gull i Grafills kåring av Årets vakreste bøker i 2018 og ble nominert til Kulturdepartementets fagbokpris for barne- og ungdomslitteratur utgitt i 2017.

Bibliografi 
Fagpublikasjoner
Alt om meg sjøl? : filmskaperens rolle i personlig dokumentarfilm : Lys i tunnelen? : det bør tross alt være en viss forskjell på å styre en stat og å drive en bedrift! (Masteroppgave i medieproduksjon NTNU 2005, 1 plate (DVD-video))
Barnebøker
Roboter (illustrert av  Espen Friberg, boka kalles også Nysgjerrig på roboter.) (Mangschou 2012)
Snø (illustrert av Tora Marie Norberg) (Gyldendal 2014)
Googolplex : Verdens største tall? (illustrert av Rune Markhus) (Gyldendal 2017)
Sayilarin en büyügü (Googolplex på tyrkisk, Ucanbalik 2017) 
Gogolplex (Googolplex på fransk, Cambourakis 2017)

Referanser 

Forfattere etter sjanger